**7. pielikums**

Valsts pētījumu programmas

“Izglītība”

projektu pieteikumu atklātā konkursa nolikumam

**Ekspertīzes veikšanas metodika**

**(projekta pieteikumam, projekta vidusposma/noslēguma zinātniskajam pārskatam)**

**Saturs**

Ievads1

1.Lietotie termini2

2. Projekta pieteikuma zinātniskā ekspertīze2

2.1. Projekta pieteikuma individuālais vērtējums………………………………………………………..4

2.2. Projekta pieteikuma konsolidētais vērtējums………………………………………………………..7

3. Projekta vidusposma un noslēguma zinātniskā pārskata zinātniskā ekspertīze8

3.1. Projekta viduspoma un noslēguma zinātniskā pārskata individuālais vērtējums8

3.2. Projekta viduspoma un noslēguma zinātniskā pārskata konsolidētais vērtējums10

3.3. Projekta noslēguma zinātniskā pārskata mērķa izvērtējums……………………………………….10

# Ievads

 “Ekspertīzes veikšanas metodika” (turpmāk – metodika) izstrādāta saskaņā ar Ministru kabineta 2018. gada 4. augusta noteikumiem Nr. 560 „Valsts pētījumu programmu projektu īstenošanas kārtība” (turpmāk – MK noteikumi) un ievērojot Ministru kabineta 2023.gada 5.septembra rīkojumu Nr.567 “Par valsts pētījumu programmu “Izglītība”” (turpmāk- MK rīkojums) un Valsts pētījumu programmas “Izglītība” īstenošanas un uzraudzības komisijas (turpmāk - komisija) 2023. gada 9. oktobrī apstiprināto Valsts pētījumu programmas “Izglītība” projektu pieteikumu atklātā konkursa (turpmāk – konkurss) nolikumu (turpmāk – nolikums).

 Metodika ir izstrādāta starptautiskajiem ekspertiem, kuri veic konkursa projekta pieteikuma un projekta vidusposma un noslēguma zinātniskā pārskata zinātnisko izvērtēšanu.

Saskaņā ar Zinātniskās darbības likuma 35. panta pirmo daļu valsts pētījumu programma ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību.

Metodikas mērķauditorija ir Valsts pētījumu programmas “Izglītība” (turpmāk – programma) projektu pieteikumu atklātā konkursa (turpmāk – konkurss) projektu pieteikumu iesniedzēji (turpmāk – projekta iesniedzējs), kuri sagatavo projekta pieteikumu un nepieciešamo dokumentāciju iesniegšanai konkursa ietvaros.

 Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgi jautājumi, kuru risināšanai ir nepieciešams fokusēt Latvijas zinātnisko institūciju darbu, un noteikti to risināšanai attiecīgi zinātniskās pētniecības uzdevumi. Ievērojot minēto, programma rada labvēlīgus apstākļus Latvijas ilgtspējīgas attīstības mērķu sasniegšanai.

 Programmas īstenošanai ir paredzēts piesaistīt spēcīgākās zinātnieku grupas, kurās projekta mērķa sasniegšanai sadarbosies izglītības zinātnes nozares pārstāvošie zinātnieki.

 Programmu izveidoja un finansē Izglītības un zinātnes ministrija (turpmāk – ministrija). Programmas īstenošanai ir piešķirti valsts budžeta līdzekļi par kopējo summu  4 500 000 *euro* un īstenošanas laiks ir 2023.–2026. gads. Konkursa ietvaros plānots finansēt sešus projektus, kur katram MK rīkojuma 5. punktā noteiktajam uzdevumam ir noteikts šāds maksimālais projekta finansējums:

5.1. MK rīkojuma 5.1. apakšpunkta uzdevumam – 950 000 euro;

5.2. MK rīkojuma 5.2. apakšpunkta uzdevumam – 1 350 000 euro;

5.3. MK rīkojuma 5.3. apakšpunkta uzdevumam – 500 000 euro

5.4. MK rīkojuma 5.4. apakšpunkta uzdevumam – 730 000 euro;

5.5. MK rīkojuma 5.5. apakšpunkta uzdevumam – 350 000 euro;

5.6. MK rīkojuma 5.6. apakšpunkta uzdevumam – 350 000 euro.

 Saskaņā ar MK rīkojumu:

1. programmas virsmērķis ir sniegt ieguldījumu pierādījumos balstītu lēmumu pieņemšanai par izglītības sistēmas attīstību un stratēģisko izglītības attīstības mērķu sasniegšanu, kā arī radīt jaunas zināšanas un praktiski lietojamus risinājumus izglītības iestādes, pašvaldības un valsts mērogā.
2. Lai sasniegtu programmas virsmērķi ir noteikti šādi programmas mērķi un uzdevumi:
	1. nodrošināt individualizētu un personalizētu atbalstu skolēniem etniski un lingvistiski daudzveidīgā mācību vidē (atbilstoši dažādiem spēju un valodas prasmes līmeņiem). Mērķa īstenošanas uzdevums ir didaktikas, metodikas un atbalsta sistēmu izveide mācību procesa diferenciācijai (t.sk. konkrētu intervenču izveide, esošo intervenču pilnveide) pirmskolas (5-6 gadi) vecumposmam un pamatskolas vecumposmam (1.-9. klase) pamata prasmju pilnveidei (lasītprasme, rēķinātpratība, dabaszinības), caurviju prasmju pilnveidei (kritiskā domāšana un problēmu risināšana, pašvadīta mācīšanās) un iekļaujošas izglītības pieejas nostiprināšanai (īpašu uzmanību pievēršot agrīnai iekļaušanas risku diagnostikai un atbilstoša atbalsta nodrošināšanai);
	2. nodrošināt individualizēta mācīšanās procesa, mācīšanas un vērtēšanas iespējas, izmantojot mākslīgā intelekta un citu tehnoloģiju risinājumus un ievērojot akadēmisko godīgumu un pozitīvu ietekmi uz izglītības kvalitāti. Mērķa īstenošanas uzdevums ir tehnoloģiju prototipa izveide grupas (t.sk. klase, kurss) un izglītības iestādes (tai skaitā augstākās izglītības) līmenī, balstoties uz esošās labās prakses izpēti (t.sk. adaptīvās mācīšanās pieeja) un izglītības politikas prioritātēm (t.sk. aktuālajām reformām izglītībā), un nodrošinot efektīvu mācīšanas, mācīšanās un vērtēšanas procesu un individualizētus risinājumus izglītojamā atbalstam;
	3. veidot pedagogu, izglītības iestāžu vadības un pašvaldību izglītības speciālistu kapacitāti efektīvu pārmaiņu un inovāciju vadībai, izglītības iestādes snieguma pilnveides nodrošināšanai, izglītības kvalitātes vadībai un skolēncentrētas pieejas nostiprināšanai. Mērķa īstenošanas uzdevums ir pedagogu, izglītības iestāžu vadības un pašvaldību izglītības speciālistu domāšanas un rīcības modeļu (tai skaitā uzskatu, pārliecību, vērtību) izpēte un profilu izveide, kā arī risinājumu (t.sk. konkrētu politiku, profesionālās kompetences pilnveides modeļu, citu instrumentu) izstrāde un aprobācija to attīstībai un pilnveidošanai izglītības iestādes, izglītības iestādes dibinātāja, pašvaldības un valsts līmenī;
	4. nodrošināt pieaugušo, tai skaitā pedagogu, efektīvu profesionālās kompetences pilnveidi un pilnveides rezultātu pārnesi uz praksi. Mērķa īstenošanas uzdevumi ir profesionālās kompetences pilnveides ietekmes uz praksi novērtējums, apkopojot labās prakses piemērus un izvērtējot nozīmīgākos šķēršļus, kā arī efektīvas profesionālās kompetences pilnveides modeļu (risinājumu) izstrāde organizācijas un sistēmas līmenī pieaugušo mērķa grupai un pedagogu mērķa grupai, tai skaitā nosakot konkrētus profesionālās kompetences pilnveides efektivitātes mērīšanas instrumentus, procesus un rādītājus;
	5. nodrošināt pāreju uz jaunu akadēmiskās karjeras ietvaru, tā ieviešanu augstskolās un zinātniskajos institūtos. Mērķa īstenošanas uzdevums ir akadēmiskā personāla kompetenču modeļa izstrāde atbilstoši četru posmu akadēmiskās karjeras ietvaram, starptautiskai praksei atbilstošu kompetenču vērtēšanas rīku izstrāde un vadlīnijas kompetenču modeļa ieviešanai augstskolās un zinātniskajos institūtos, tostarp profesionālās kompetences pilnveides sistēmas izveidei;
	6. sekmēt jauniešu (13–25 gadi) aktīvu pilsonisko līdzdalību un saiknes ar vietējo kopienu un valsti veidošanu, balstoties uz formālo un neformālo izglītību. Mērķa īstenošanas uzdevums ir situācijas izpēte, tai skaitā nosakot galvenos faktorus, kas ietekmē jauniešu aktīvu pilsonisko līdzdalību un saiknes ar vietējo kopienu un valsti veidošanos, kā arī metodikas un stratēģiju izstrāde, tai skaitā sadarbības mehānismu izstrāde jauniešu līdzdalības stimulēšanai izglītības iestādes, pašvaldības un valsts līmenī.
3. Projekta iesniedzējs ir ievērojis šādus nosacījumus:
	1. veidot pārdomātu un izsvērtu pētījuma dizainu izvēloties zinātniskajai darbībai un pētniecībai atbilstošas, tai skaitā inovatīvas pētniecības metodes un tehnoloģijas, piemēram, uz dizainu balstītu pētījuma pieeju (*design-based research*), un liekot uzsvaru uz praktiskiem risinājumiem;
	2. izmantot Latvijā apkopotās datu kopas, tai skaitā Valsts izglītības informācijas sistēmu (VIIS), Latvijas atvērto datu portālu, Centrālās statistikas pārvaldes un citus datus;
	3. izmantot starptautisko salīdzinošo pētījumu datus un starptautisko labo prakšu atziņas sasaistē ar nacionālo kontekstu un vajadzībām;
	4. pētījuma būtiskai daļai ir jābūt sistēmiskiem pārskatiem un meta-analīzēm;
	5. izvērtēt esošos risinājumus, piedāvājot tajos uzlabojumus vai izstrādājot jaunus risinājumus pētījuma rezultātu sasniegšanai;
	6. nosakot pētījuma saturisko fokusu balstīties uz priekšizpēti, kas pamatota esošo rīcībpolitikas prioritāšu un uzsākto reformu analīzē;
	7. nodrošināt lietotāja (mērķa grupas) aktīvu iesaisti pētījuma rezultātu aprobācijai praksē visos līmeņos – izglītības institūcijas, pašvaldības, valsts līmenī –, veicot pastāvīgu pētījuma rezultātu pilnveidi, balstoties uz aprobāciju. Kur attiecināms, pētījumu rezultātu aprobēšanā izmantot pētnieciskās metodes, kas ļauj identificēt cēloņsakarības balstoties uz eksperimentālām vai kvazieksperimentālām metodēm
	8. izlases un risinājumu testēšanas kopai ir jābūt reprezentatīvai;
	9. izvērtēt nepieciešamību (atkarībā no plānotās pētījuma tēmas) sadarbībai starp dažādām zinātņu nozarēm un apakšnozarēm, nodrošinot kvalitatīvu pētījuma mērķu sasniegšanu;
	10. izstrādāt projekta iekšējās uzraudzības un risku vadības mehānismus kvalitatīvai pētījuma īstenošanai, tai skaitā izveidojot projekta vadības komiteju.

# 1. Lietotie termini

|  |  |  |
| --- | --- | --- |
| **Nr.** | **Termins** | **Skaidrojums** |
| **1.** | **Zinātniskā grupa** | zinātniskais personāls un zinātnes tehniskais personāls (personas, kurām ir nepieciešamās tehniskās zināšanas un pieredze vienā vai vairākās jomās un kuras zinātnieku vadībā piedalās zinātniskajā darbībā, veicot tehniskos uzdevumus. Zinātnes tehniskajā personālā ietilpst inženieri, tehniķi, laboranti, tehnologi, operatori), kas piedalās projekta īstenošanā. Zinātniskās grupas sastāvā ir projekta vadītājs, projekta galvenie izpildītāji (ja tādi ir nepieciešami) un projekta izpildītāji |
| **2.** | **Zinātniskais personāls** | vadošie pētnieki, pētnieki, zinātniskie asistenti, augstskolas akadēmiskais personāls[[1]](#footnote-1) un studējošie |
| **3.** | **Projekta iesniedzējs** | projekta iesniedzējs ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai[[2]](#footnote-2). Projekta iesniedzējs atbild par projekta īstenošanu un projekta rezultātu sasniegšanu kopumā |
| **4.** | **Projekta sadarbības partneris-zinātniskā institūcija** | zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai, projekta piedalās ar savu personālu vai pētniecības infrastruktūru |
| **5.** | **Projekta sadarbības partneris-valsts institūcija** | valsts institūcija, kurai zinātniskās darbības veikšana ir noteikta ar ārējo tiesību aktu, tās nolikumā vai statūtos, projekta īstenošanā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem |
| **6.** | **Projekta vadītājs** | zinātnieks, kurš vada projektu un nodrošina tā īstenošanu. Projekta vadītājs plāno un pārrauga projekta uzdevumu izpildi, ir atbildīgs par savu un citu projektā iesaistīto personu darbību atbilstoši projektā noteiktajiem uzdevumiem un zinātniskās ētikas normām un projekta izpildes gaitu raksturojošās dokumentācijas savlaicīgu sagatavošanu un iesniegšanu MK noteikumos paredzētajā kārtībāProjekta vadītājs ir reģistrējies Nacionālajā zinātniskās darbības informācijas sistēmā (turpmāk- informācijas sistēma) |
| **7.** | **Projekta galvenie izpildītāji** | zinātnieki, kuri īsteno projektu vai apakšprojektu un atbild par tā daļu izpildi |
| **8.** | **Projekta izpildītāji** | zinātniskās grupas locekļi, kuri veic atsevišķus zinātniskus uzdevumus projekta īstenošanā un atbild par tā attiecīgo daļu izpildi |
| **9.** | **Augstskolā studējošie** | projekta zinātniskajā grupā iesaistītie studējošais ir bakalaura studiju programmu students, profesionālo studiju programmu students, maģistra studiju programmu students (maģistrants), rezidents medicīnā un doktorants.[[3]](#footnote-3). Augstskolā studējošie jāiesaista projektā atbilstoši nolikuma 21.-24. punkta nosacījumiem |
| **10.** | **Projekta kontaktpersona** | fiziska persona, kas reģistrējusies informācijas sistēmā, aizpilda informāciju par projekta pieteikumu, augšupielādē tā pielikumus, kā arī nepieciešamības gadījumā uztur kontaktus ar Latvijas Zinātnes padomes (turpmāk - padome) darbiniekiem un Izglītības un zinātnes ministrijas darbiniekiem projekta iesniegšanas un īstenošanas laikā. Projekta pieteikuma iesniedzējs norāda projekta kontaktpersonu projekta pieteikuma A daļas 1. nodaļā “Vispārīgā informācija”. Ja projektam ir sadarbības partneri, norāda arī to kontaktpersonas. Kontaktpersona un projekta vadītājs var būt viena un tā pati persona. |

# 2. Projekta pieteikuma zinātniskā ekspertīze

1. Visu konkursa ietvaros iesniegto projektu pieteikumu zinātniskās izvērtēšanas procesu organizē padome.

2. Ja projekta pieteikums atbilst administratīvās vērtēšanas kritērijiem, padome, pamatojoties uz nolikuma 35. punktu, pieaicina divus vai vairāk attiecīgi piemērotus ekspertus projekta pieteikuma zinātniskajai ekspertīzei.

3. Pirms pieejas saņemšanas projekta pieteikumam informācijas sistēmā, eksperts:

3.1. apliecina, ka nav interešu konflikta, kā arī apņemas ievērot konfidencialitātes prasības, parakstot un ar elektroniskā pasta starpniecību, nosūtot padomei nolikuma 5. pielikumu “Apliecinājums par interešu konflikta neesamību un konfidencialitātes ievērošanu” (turpmāk – eksperta apliecinājums);

3.2. noslēdz ar padomi līgumu – nolikuma 6. pielikums “Līgums par ekspertīzes veikšanu” (turpmāk – ekspertīzes līgums).

4. Padome pēc eksperta apliecinājuma saņemšanas un ekspertīzes līguma noslēgšanas ekspertam dod pieeju projekta pieteikumam un visai nepieciešamajai informācijai informācijas sistēmā, lai veiktu attiecīgu projekta pieteikuma izvērtēšanu.

5. Eksperts projekta pieteikuma vērtēšanu veic, pielietojot savu profesionālo kvalifikāciju un pieredzi attiecīgajā zinātnes nozarē un argumentējot savu vērtējumu ar zinātniskiem pamatojumiem.

6. Eksperts ekspertīzes laikā sadarbojas ar padomi, kā arī ievēro padomes dotos norādījumus saistībā ar ekspertīzes veikšanu saskaņā ar nolikumu un ekspertīzes līgumu.

7. Saskaņā ar nolikuma 43. punktu ekspertam ir tiesības vērtēt tikai 15 projekta pieteikuma lappuses, papildus izskatot līdz trīs lappusēm, ja ir pievienoti sociālo partneru apliecinājumi, rekomendācijas vēstules par sadarbību u. tml. dokumenti.

**2.1. Projekta pieteikuma individuālais vērtējums**

8. Eksperts aizpilda un apstiprina eksperta projekta pieteikuma individuālo vērtējumu (turpmāk – individuālais vērtējums), kas veidots atbilstoši nolikuma 8. pielikumam “Projekta pieteikuma ekspertīzes individuālā/konsolidētā vērtējuma veidlapa” informācijas sistēmā divu kalendāro nedēļu laikā no ekspertīzes līguma noslēgšanas un pieejas projekta pieteikumam un visai nepieciešamajai informācijai saņemšanas dienas, ja eksperta līgumā nav noteikts cits termiņš.

9. Individuālajā vērtējumā eksperts izvērtē katru kritēriju un sniedz vērtējumu punktos, ņemot vērā metodikas 13. punktā norādītos apsvērumus.

10. Eksperts izvērtē kritērijus un piešķir vērtējumu no 1 līdz 5 punktiem katrā kritērijā, kur:

10.1. Izcili – 5 punkti (izcils projekta pieteikums, atbilst augstākajām attiecīgās zinātnes nozares prasībām vai pat pārsniedz tās kritērijā, jebkura projekta pieteikuma nepilnība ir nenozīmīga);

10.2. Labi – 4 punkti (labs projekta pieteikums, atbilst attiecīgās zinātnes nozares prasībām kritērijā, tomēr ir konstatējami atsevišķi trūkumi);

10.3. Apmierinoši – 3 punkti (apmierinošs projekta pieteikums, kopumā atbilst attiecīgās zinātnes nozares prasībām kritērijā, ir konstatējami atsevišķi trūkumi, kas apgrūtinās projekta realizāciju un augstu rezultātu sasniegšanu);

10.4. Vāji – 2 punkti (vājš projekta pieteikums, daļēji vai tikai vispārēji atbilst attiecīgās zinātnes nozares prasībām kritērijā, ir konstatējami trūkumi, kas padara apgrūtinošu projekta sekmīgu realizāciju un mērķu sasniegšanu);

10.5. Neapmierinoši – 1 punkts (neapmierinošs projekta pieteikums, neatbilst attiecīgās zinātnes nozares prasībām kritērijā, un sniegtā informācija ir nepietiekama izvērtējuma veikšanai kritērijā, kā arī ir konstatējami būtiski trūkumi, kas padara apšaubāmu projekta realizāciju un mērķu sasniegšanu);

10.6. ja projekta pieteikuma vērtējums attiecīgajā kritērijā pārsniedz iepriekšējā zemākā vērtējuma prasības, bet pilnībā neizpilda nākošā augstākā vērtējuma prasības, vērtējumu var izteikt, piešķirot arī puspunktu, tas ir 0,5.

11. Par katra zinātniskā kritērija vērtējumu punktos eksperts sniedz argumentētu pamatojumu. Eksperts pamatojumā skaidro piešķirto punktu skaitu, izmantojot savu profesionālo kvalifikāciju un pieredzi attiecīgajā zinātnes nozarē.

12. Trīs kalendāro dienu laikā no individuālā vērtējuma saņemšanas dienas padome pārbauda, neiejaucoties eksperta kompetencē, vai individuālais vērtējums aptver un atbilst MK noteikumu 27., 28. un 29. punktā minētos apsvērumus, kā arī metodikai, nepieciešamības gadījumā atgriežot individuālo vērtējumu ekspertam precizēšanai/pārstrādāšanai/pilnveidošanai, pamatojot atgriešanas iemeslus. Atgriešanas gadījumā eksperts trīs kalendāro dienu laikā no padomes paziņojuma par eksperta individuālā vērtējuma atgriešanu, kas nosūtīts ar elektroniskā pasta starpniecību, saņemšanas dienas, precizē, pārstrādā un apstiprina individuālo vērtējumu informācijas sistēmā.

13. Eksperts aizpilda individuālo vērtējumu informācijas sistēmā (skatīt nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa”) atbilstoši šādiem kritērijiem un apsvērumiem:

|  |
| --- |
| **Projekta pieteikuma ekspertīzes individuālais/konsolidētais vērtējums** |
| Projekta nosaukums:Eksperts/i: |
| **1.** | **Kritērijs: Projekta zinātniskā kvalitāte** | Maksimāli 5 punkti |
| **1.1.** | Apsvērums: ieguldījums programmas virsmērķa un mērķa sasniegšanā un tematisko uzdevumu īstenošanas nodrošināšanā | *Eksperts pamato sniegto vērtējumu punktos, ņemot vērā kritērija kopumā un kritērija katra apsvēruma izpildi.* *1. Kritērijam specifiska informācija ir dota projekta pieteikuma apraksta 1. nodaļā “Zinātniskā izcilība”, kā arī 2.4. apakšnodaļā “Projekta zinātniskie rezultāti un to pieejamības nodrošināšana” un 3.1. apakšnodaļā “Projekta iesniedzējs un zinātniskā grupa”, bet, vērtējot kritēriju, jāņem vērā projekta pieteikums kopumā.* *2. Projekta zinātnisko izcilību, tajā skaitā izvēlēto pētījuma stratēģiju un metodoloģiskos risinājumus, spēju radīt jaunas zināšanas vai tehnoloģiskās atziņas, kā arī spēju veidot un attīstīt starpdisciplināru un iekļaujošu starptautiski konkurētspējīgu zinātnieku grupu, kas zinātniskajā darbībā izmanto pētniecības metodes un tehnoloģijas, kas ir atzītas pasaules zinātnieku vidū, vērtē atbilstoši attiecīgās zinātnes nozares vai nozaru un projekta specifikai, kā arī projekta pieteikuma iesniedzēja un projekta sadarbības partneru (ja tādi ir) institūciju specifikai.**3. Izvērtēšanā ņem vērā programmas virsmērķi un mērķi konkursa vienu tematisko uzdevumu (atbilstoši MK rīkojuma 4. un 5.punktam),un programmas horizontālos uzdevumus, rezultātus (atbilstoši MK rīkojuma 6. un 7. punktiem) un to īstenošanas iespējas, kā arī novērtē, vai projekta pieteikums ir adekvāts, lai sasniegtu programmas virsmērķi un mērķus atbilstoši projekta tematiskajai jomai un paredzētajam īstenošanas termiņam.**4. Izvērtē projekta kopējo potenciālu attīstīt zināšanu bāzi izglītības zinātņu jomās, lai attīstītu nacionālās pētniecības un inovāciju sistēmas, kuru ietvaros tiek risinātas sabiedrībai aktuālas problēmas.**5. Eksperts izvērtē arī vai Projekta iesniedzējs, aizpildot pieteikumu ir ievērojis šādus nosacījumus:**- veidot pārdomātu un izsvērtu pētījuma dizainu izvēloties zinātniskajai darbībai un pētniecībai atbilstošas, tai skaitā inovatīvas pētniecības metodes un tehnoloģijas, piemēram, uz dizainu balstītu pētījuma pieeju (design-based research), un liekot uzsvaru uz praktiskiem risinājumiem;**- izmantot Latvijā apkopotās datu kopas, tai skaitā Valsts izglītības informācijas sistēmu (VIIS), Latvijas atvērto datu portālu, Centrālās statistikas pārvaldes un citus datus;**- izmantot starptautisko salīdzinošo pētījumu datus un starptautisko labo prakšu atziņas sasaistē ar nacionālo kontekstu un vajadzībām;**- pētījuma būtiskai daļai ir jābūt sistēmiskiem pārskatiem un meta-analīzēm;* *- izvērtēt esošos risinājumus, piedāvājot tajos uzlabojumus vai izstrādājot jaunus risinājumus pētījuma rezultātu sasniegšanai;* *- nosakot pētījuma saturisko fokusu balstīties uz priekšizpēti, kas pamatota esošo rīcībpolitikas prioritāšu un uzsākto reformu analīzē;**- nodrošināt lietotāja (mērķa grupas) aktīvu iesaisti pētījuma rezultātu aprobācijai praksē visos līmeņos – izglītības institūcijas, pašvaldības, valsts līmenī –, veicot pastāvīgu pētījuma rezultātu pilnveidi, balstoties uz aprobāciju. Kur attiecināms, pētījumu rezultātu aprobēšanā izmantot pētnieciskās metodes, kas ļauj identificēt cēloņsakarības balstoties uz eksperimentālām vai kvazieksperimentālām metodēm;**- izlases un risinājumu testēšanas kopai ir jābūt reprezentatīvai;**- izvērtēt nepieciešamību (atkarībā no plānotās pētījuma tēmas) sadarbībai starp dažādām zinātņu nozarēm un apakšnozarēm, nodrošinot kvalitatīvu pētījuma mērķu sasniegšanu;**- izstrādāt projekta iekšējās uzraudzības un risku vadības mehānismus kvalitatīvai pētījuma īstenošanai, tai skaitā izveidojot projekta vadības komiteju.* |
| **1.2.** | Apsvērums: pētījuma zinātniskā kvalitāte, ticamība un novitāte |
| **1.3.** | Apsvērums: izvēlētās pētījuma stratēģijas un metodisko risinājumu zinātniskā kvalitāte, kā arī atbilstība noteikto mērķu sasniegšanai |
| **1.4.** | Apsvērums: projekta spēja radīt jaunas zināšanas vai tehnoloģiskās atziņas |
| **1.5.** | Apsvērums: sadarbības partneru (ja tādi paredzēti) pienesums, to zinātniskā kapacitāte, plānotā sadarbības kvalitāte |
| **2.** | **Kritēŗijs: Projekta rezultātu ietekme** | Maksimāli 5 punkti |
| **2.1.** | iegūto zināšanu un prasmju paredzamā pārnese tālākajā darbībā un zinātniskās kapacitātes attīstībā | *Eksperts pamato sniegto vērtējumu punktos, ņemot vērā kritērija kopumā un tā apakškritēriju izpildi. Kritērijam specifiska informācija ir dota projekta pieteikuma apraksta 2. nodaļā “Ietekme”, bet, vērtējot kritēriju, jāņem vērā projekta pieteikums kopumā.* *Rezultātus un to paredzamo ietekmi, tajā skaitā plānotā rezultātu pārnese tālākajā darbībā un zinātniskās kapacitātes attīstībā, pētniecības tālākas attīstības iespējas, vērtē atbilstoši attiecīgās zinātnes nozares vai nozaru un projekta specifikai, kā arī projekta iesniedzēja institūcijas un projekta sadarbības partneru (ja tādi ir) institūciju specifikai.* *Eksperts izvērtē, cik veiksmīgi projektā ir iesaistīti studējošie un doktora zinātniskā grāda pretendenti, salīdzinot ar kopējo zinātniskās grupas dalībnieku slodzi, tai skaitā novērtē plānu studējošo iesaistei un zinātniskās grupas kapacitātes celšanai projekta ietvaros. Informācija par projekta zinātniskās grupas, tajā skaitā studējošo, slodzi atrodama projekta pieteikuma A daļas “Vispārīgā informācija” 3. nodaļā “Projekta budžets”.**Projekta rezultātu ilgtspēja tiek vērtēta sasaistē ar paredzētajām zinātniskajām publikācijām un projekta rezultātu izplatīšanu zinātniskajās konferencēs. Informācija par projekta rezultātu izplatīšanu atrodama projekta pieteikuma apraksta 2.5. apakšnodaļā “Projekta zinātniskie rezultāti un to pieejamības nodrošināšana”. Sevišķa uzmanība jāpievērš rezultātu ilgtspējas nodrošināšanai, ievērojot Open Access, Open Data, FAIR principus - atrodami, piekļūstami, savietojami un atkal izmantojami (findable, accessible, interoperable, reusable), kā arī projekta iesniedzēja izvēlei datu deponēšanai.**Jāņem vērā projekta potenciāls sabiedrības informēšanā par projekta rezultātiem un projekta rezultātu sociāli ekonomiskās ietekmes vairošanā (projekta pieteikuma apraksta 2.2.-2.5. apakšnodaļā). Izvērtē, vai projekta pieteikumā aprakstītie plāni pētījuma rezultātu piemērošanai un nodošanai galalietotājiem ir adekvāti un īstenojami. Izvērtē projekta iesniedzēja sadarbību ar citām zinātniskajām institūcijām, kā arī valsts institūcijām, NVO un uzņēmējiem.**Eksperts izvērtē arī projekta izvēlētā specifiskā rezultāta īstenošanas iespējas atbilstoši nolikuma 10. punktam, rezultāts ir šāds:* *- nodrošināts individualizēts un personalizēts atbalsts skolēniem etniski un lingvistiski daudzveidīgā mācību vidē (atbilstoši dažādiem spēju un valodas prasmes līmeņiem). Didaktikas, metodikas un atbalsta sistēmu izveide mācību procesa diferenciācijai (t.sk. konkrētu intervenču izveide, esošo intervenču pilnveide) pirmskolas (5-6 gadi) vecumposmam un pamatskolas vecumposmam (1.-9. klase) pamata prasmju pilnveidei (lasītprasme, rēķinātpratība, dabaszinības), caurviju prasmju pilnveidei (kritiskā domāšana un problēmu risināšana, pašvadīta mācīšanās) un iekļaujošas izglītības pieejas nostiprināšanai (īpašu uzmanību pievēršot agrīnai iekļaušanas risku diagnostikai un atbilstoša atbalsta nodrošināšanai);**- nodrošināts individualizēts mācīšanās process, mācīšanas un vērtēšanas iespējas, izmantojot mākslīgā intelekta un citu tehnoloģiju risinājumus un ievērojot akadēmisko godīgumu un pozitīvu ietekmi uz izglītības kvalitāti. Tehnoloģiju prototipa izveide grupas (t.sk. klase, kurss) un izglītības iestādes (tai skaitā augstākās izglītības) līmenī, balstoties uz esošās labās prakses izpēti (t.sk. adaptīvās mācīšanās pieeja) un izglītības politikas prioritātēm (t.sk. aktuālajām reformām izglītībā), un nodrošinot efektīvu mācīšanas, mācīšanās un vērtēšanas procesu un individualizētus risinājumus izglītojamā atbalstam;**- paaugstināta pedagogu, izglītības iestāžu vadības un pašvaldību izglītības speciālistu kapacitāte efektīvu pārmaiņu un inovāciju vadībai, izglītības iestādes snieguma pilnveides nodrošināšanai, izglītības kvalitātes vadībai un skolēncentrētas pieejas nostiprināšanai. Pedagogu, izglītības iestāžu vadības un pašvaldību izglītības speciālistu domāšanas un rīcības modeļu (tai skaitā uzskatu, pārliecību, vērtību) izpēte un profilu izveide, kā arī risinājumu (t.sk. konkrētu politiku, profesionālās kompetences pilnveides modeļu, citu instrumentu) izstrāde un aprobācija to attīstībai un pilnveidošanai izglītības iestādes, izglītības iestādes dibinātāja, pašvaldības un valsts līmenī;**- nodrošināta pieaugušo, tai skaitā pedagogu, efektīva profesionālās kompetences pilnveide un pilnveides rezultātu pārnese uz praksi. Profesionālās kompetences pilnveides ietekme uz praksi novērtēta, apkopojot labās prakses piemērus un izvērtējot nozīmīgākos šķēršļus, kā arī izstrādāti efektīvi profesionālās kompetences pilnveides modeļi (risinājumi) organizācijas un sistēmas līmenī pieaugušo mērķa grupai un pedagogu mērķa grupai, tai skaitā nosakot konkrētus profesionālās kompetences pilnveides efektivitātes mērīšanas instrumentus, procesus un rādītājus;**- nodrošināta pāreja uz jaunu akadēmiskās karjeras ietvaru, tā ieviešanu augstskolās un zinātniskajos institūtos. Izstrādāts akadēmiskā personāla kompetenču modeļis atbilstoši četru posmu akadēmiskās karjeras ietvaram, izstrādāti starptautiskai praksei atbilstoši kompetenču vērtēšanas rīki un vadlīnijas kompetenču modeļa ieviešanai augstskolās un zinātniskajos institūtos, tostarp profesionālās kompetences pilnveides sistēmas izveidei;**- sekmēta jauniešu (13–25 gadi) aktīva pilsoniska līdzdalība un veidota saikne ar vietējo kopienu un valsti, balstoties uz formālo un neformālo izglītību. Situācijas izpēte, tai skaitā nosakot galvenos faktorus, kas ietekmē jauniešu aktīvu pilsonisko līdzdalību un saiknes ar vietējo kopienu un valsti veidošanos, kā arī metodikas un stratēģiju izstrāde, tai skaitā sadarbības mehānismu izstrāde jauniešu līdzdalības stimulēšanai izglītības iestādes, pašvaldības un valsts līmenī.* |
| **2.2.** | pētniecības attīstības iespējas, ieskaitot ieguldījumu jaunu projektu sagatavošanā iesniegšanai Eiropas Savienības pētniecības un inovācijas pamatprogrammas “Apvārsnis Eiropa” konkursos un citās pētniecības un inovācijas atbalsta programmās un tehnoloģiju ierosmēs |
| **2.3.** | pētījuma rezultātā tiks radītas attiecīgajai nozarei, tautsaimniecības un sabiedrības attīstībai nozīmīgas zināšanas |
| **2.4.** | iegūto zināšanu ilgtspēja un kvalitatīvs to izplatības plāns, tai skaitā paredzētas zinātniskās publikācijas un sabiedrības informēšana |
| **2.5.** | pētījuma īstenošana sekmē pētījuma zinātniskā personāla, tai skaitā studējošo zinātniskās kapacitātes stiprināšanu |
| **3.** | **Kritērijs: Projekta īstenošanas iespējas un nodrošinājums** | Maksimāli 5 punkti |
| **3.1.** | pētījuma darba plāna kvalitāte un tā atbilstība izvirzītajam mērķim. Paredzētie resursi ir atbilstoši un pietiekami mērķa sasniegšanai. Pētījumā paredzēts nodrošināt efektīvu resursu izmantošanu. Plānotie darba posmi un uzdevumi ir skaidri definēti, atbilstoši un ticami | *Eksperts pamato sniegto vērtējumu punktos, ņemot vērā kritērija kopumā un tā apakškritēriju izpildi. Kritērijam specifiska informācija ir dota projekta pieteikuma apraksta 3. nodaļā “Īstenošana” un projekta pieteikuma C daļā “Curriculum Vitae”, bet, vērtējot kritēriju, jāņem vērā projekta pieteikums kopumā.* *Projekta īstenošanas iespējas, ieskaitot sagatavoto pētījuma darba plānu, paredzēto pētījuma vadību un tā kvalitātes vadību, sniegto informāciju par datu pārvaldības plānu, paredzētos resursus, pieejamo infrastruktūru, vērtē atbilstoši attiecīgās zinātnes nozares vai nozaru un projekta specifikai, kā arī projekta pieteikuma iesniedzēja un sadarbības partneru (ja tādi ir) specifikai.* *Eksperts izvērtē projekta vadītāja un projekta galveno izpildītāju zinātniskās kvalifikācijas un pieredzes atbilstību projekta mērķu sasniegšanai un paredzēto uzdevumu veikšanai, balstoties uz iesniegtajiem dzīves gājuma aprakstiem projekta pieteikuma C daļā “Curriculum Vitae”.**Plānoto projekta īstenošanu vērtē sasaistē ar aizpildīto projekta pieteikuma A daļas “Vispārīgā informācija” 3. nodaļā “Projekta budžets”, kurā paredzētas izmaksas projekta zinātniskās grupas atalgojumam, materiāli tehniskajam nodrošinājumam, komandējumu un publicēšanās izmaksām.**Eksperts izvērtē arī vai* ir izstrādāti iekšējās uzraudzības un risku vadības mehānismi (pētnieku komandas / plānots izveidot vadības komiteju (*steering committee*). |
| **3.2.** | projekta vadītāja un projekta galveno izpildītāju zinātniskā kvalifikācija, atbilstoši iesniegtajiem dzīves gājuma aprakstiem (CV) |
| **3.3.** | paredzēta atbilstoša pētījuma vadība, ieskaitot kvalitātes vadību. Vadības organizācija ļauj sekot pētījuma izpildes progresam. Izvērtēti iespējamie riski un izstrādāts to novēršanas vai negatīvā efekta samazināšanas plāns |
| **3.4.** | pētījuma veikšanai ir nepieciešamā pētniecības infrastruktūra, tai skaitā pieeja sadarbības partneru aprīkojumam (ja attiecināms) |
| **3.5.** | pētījuma realizējošai institūcijai un sadarbības partneriem (ja attiecināms) ir nepieciešamās zināšanas un kompetence |

## 2.2. Projekta pieteikuma konsolidētais vērtējums

14. Kad eksperti aizpildījuši un apstiprinājuši individuālo vērtējumu informācijas sistēmā, padome katram ekspertam nodrošina pieeju otra eksperta aizpildītajam individuālajam vērtējumam, kā arī atklāj katram ekspertam citu ekspertu identitāti.

15. Viens no ekspertiem aizpilda konsolidēto vērtējumu atbilstoši nolikuma 8. pielikumam “Projekta pieteikuma ekspertīzes individuālā/ekspertīzes konsolidētā vērtējuma veidlapa”, ievērojot metodikas 6.-13. punktā minētos nosacījumus, informācijas sistēmā. Visi (izņemot nolikuma 43. punktā minēto izņēmuma gadījumu) eksperti, apstiprina konsolidēto vērtējumu informācijas sistēmā divu nedēļu laikā kopš pēdējā individuālā vērtējuma apstiprināšanas informācijas sistēmā.

16. Konsolidētais vērtējums ir vienošanās starp visiem (izņemot nolikuma 43.punktā minēto izņēmuma gadījumu) ekspertiem par projekta pieteikuma galīgo vērtējumu, līdz ar to eksperts, kurš izstrādā konsolidēto vērtējumu, konsultējas ar citiem ekspertiem par:

16.1. katra kritērija vērtējumu punktos;

16.2. pamatojumu katra kritērija vērtējumiem, ko apkopo no visu ekspertu individuālajos vērtējumos sniegtajiem pamatojumiem.

17. Padome pēc metodikas 15. punktā minētās konsolidētā vērtējuma apstiprināšanas informācijas sistēmā izskata to. Ja padome konstatē neatbilstības metodikai vai konkursa nolikumam, tai ir tiesības konsolidēto vērtējumu atgriezt ekspertiem atkārtotai pārstrādei un apstiprināšanai.

18. Ekspertiem konsolidētā vērtējuma atgriešanas gadījumā ir pienākums trīs kalendāro dienu laikā pārstrādāt un vienoties par konsolidēto vērtējumu, apstiprinot to informācijas sistēmā atbilstoši šīs metodikas 15.-16. punktam.

# 3. Projekta vidusposma un noslēguma zinātniskā pārskata zinātniskā ekspertīze

19. Pirms pieejas projekta vidusposma vai noslēguma zinātniskajam pārskatam informācijas sistēmā saņemšanas, eksperts apliecina, ka tam nav interešu konflikta, kā arī apņemas ievērot konfidencialitātes prasības, parakstot un nosūtot padomei eksperta apliecinājumu, kā arī noslēdzot ar padomi līgumu.

20. Padome pēc eksperta apliecinājuma saņemšanas ekspertam dod pieeju projekta vidusposma vai noslēguma zinātniskajam pārskatam un visai nepieciešamajai informācijai, lai veiktu tā izvērtēšanu.

21. Padome katram ekspertam nodrošina pieeju attiecīgā projekta vidusposma zinātniskajam pārskatam vai noslēguma zinātniskajam pārskatam un tā paša projekta pieteikumam. Ja tiek izvērtēts projekta noslēguma zinātniskais pārskats, papildus padome nodrošina ekspertam pieeju arī tā paša projekta vidusposma zinātniskajam pārskatam.

22. Eksperts projekta vidusposma vai noslēguma zinātniskā pārskata vērtēšanu veic, pielietojot savas zināšanas attiecīgajā zinātnes nozarē un argumentējot savu viedokli ar zinātniskiem pamatojumiem.

## 3.1. Projekta vidusposma un noslēguma zinātniskā pārskata individuālais vērtējums

23. Divu nedēļu laikā no līguma ar padomi noslēgšanas dienas eksperts veic projekta vidusposma vai noslēguma zinātniskā pārskata individuālo izvērtēšanu, aizpildot nolikuma 10. pielikumu “Projekta vidusposma/noslēguma zinātniskā pārskata individuālā/konsolidētā vērtējuma veidlapa” informācijas sistēmā un apstiprinot to informācijas sistēmā.

24. Eksperts projekta vidusposma zinātnisko pārskatu novērtē ar vienu no diviem vērtējumiem:

24.1. turpināt projektu;

24.2. neturpināt projektu.

25. Eksperts projekta noslēguma zinātnisko pārskatu novērtē ar vienu no diviem vērtējumiem:

25.1. projekta mērķis ir sasniegts;

25.2. projekta mērķis nav sasniegts.

26. Eksperts izvērtē projekta noslēguma zinātnisko pārskatu pēc šādiem kritērijiem:

|  |
| --- |
| **Projekta vidusposma/noslēguma zinātniskā pārskata individuālais/konsolidētais vērtējums** |
| Projekta nosaukums:Eksperts/i: |
| **1.** | **Kritērijs: Projekta zinātniskā kvalitāte** |
| *Eksperts izvērtē, kā projekta zinātniskā grupa ir sasniegusi projekta pieteikumā plānoto līdz vidusposma/noslēguma pārskata nodošanas laikam. Pamatā ņem vērā vidusposma/noslēguma pārskata 1. nodaļu “Zinātniskā izcilība”, vienlaikus sasaistot to ar vidusposma/noslēguma pārskatu kopumā un projekta pieteikumu. Šeit eksperts sniedz komentāru un ierosinājumus, lai pilnībā sasniegtu projekta mērķi un izpildītu uzdevumus augstākajā zinātniskajā kvalitātē, vai par pētniecības iespējām pēc attiecīgā projekta noslēguma, lai sasniegtu zinātnisko izcilību. Sniedzot komentārus, ņem vērā programmas specifiskos uzdevumus un rezultātus, kā arī novērtē, vai projekts virzās uz programmas virsmērķa un mērķu sasniegšanu.**Eksperts izvērtē, vai projekta zinātniskās grupas rezultāti attiecīgajā laika posmā parāda tās augsto pētniecības kapacitāti un vai aprakstītie rezultāti pienācīgi zinātnes nozares/u zināšanu bāzes papildināšanai* |
| **2.** | **Kritērijs: Projekta rezultātu ietekme** |
| *Eksperts izvērtē, kā projekta zinātniskā grupa ir sasniegusi projekta pieteikumā plānoto līdz vidusposma/noslēguma pārskata nodošanas laikam. Pamatā ņem vērā vidusposma/noslēguma pārskata 2. nodaļu “Ietekme”, vienlaikus sasaistot to ar vidusposma/noslēguma pārskatu kopumā un projekta pieteikumu. Šajā laukumā eksperts sniedz komentāru un ierosinājumus, lai pilnīgāk sasniegtu paredzēto ietekmi un nodrošinātu iegūto zināšanu izplatīšanu zinātniskajā sabiedrībā un komunikāciju ar sabiedrību kopumā, vai aktivitātēm pēc attiecīgā projekta noslēguma.**Eksperts izvērtē, vai projekta rezultātā izglītības zinātnes joma un zinātniskā kopiena ir palikusi starptautiski konkurētspējīgāka, kā arī, vai ir celta tās kapacitāte.**Eksperts izvērtē vai ir veikta pētījumu rezultātu testēšana pret lietotāju. Vai pētījuma rezultāti ir aprobēti visos līmeņos – izglītības institūcijas, pašvaldības, valsts līmenī. Pētījumu rezultātu aprobēšanā izmantotas kontrolgrupas. Vai ir tāds aprobācijas tvērums, ka tiek sasniegts pētījuma projektā noteikto sasniedzamo rezultātu kvalitātes standarts. Vai projekta rezultāti ir pilnveidoti pēc aprobācijas. Eksperts izvērtē, kā projekta īstenotājs ir izvēlējies projekta mērķgrupas, vai to viedoklis ir noskaidrots kvalitatīvi, kā arī vai pasākumi ir bijuši efektīvi sabiedrības informēšanai. Novērtē arī sadarbību ar valsts institūcijām, NVO un uzņēmējiem (piemēram, rekomendāciju sniegšana, piedalīšanās politikas plānošanā u.t.t.).* *Eksperts izvērtē un sniedz komentāru par to, kā ir izpildīts plāns projekta rezultātu un zinātnisko atziņu pieejamības nodrošināšanai gan Latvijā, gan starptautiski (tai skaitā publicējot rezultātus brīvpiekļuves žurnālos un deponējot jauniegūtus pētniecības datus pētniecības datu repozitorijos atbilstoši principiem “tik atvērts, cik iespējams” un FAIR - atrodami, piekļūstami, savietojami un atkal izmantojami (findable, accessible, interoperable, reusable).**Eksperts izvērtē arī projekta īstenotāja pasākumus studējošo un zinātniskās grupas kapacitātes celšanā, kā arī plāna par studējošo iesaisti projekta izpildes progresu.**Eksperts izvērtē progresu programmas specifisko rezultātu izpildē atbilstoši projekta izvēlētam uzdevumam –**-* nodrošināts individualizēts un personalizēts atbalsts skolēniem etniski un lingvistiski daudzveidīgā mācību vidē (atbilstoši dažādiem spēju un valodas prasmes līmeņiem). Didaktikas, metodikas un atbalsta sistēmu izveide mācību procesa diferenciācijai (t.sk. konkrētu intervenču izveide, esošo intervenču pilnveide) pirmskolas (5-6 gadi) vecumposmam un pamatskolas vecumposmam (1.-9. klase) pamata prasmju pilnveidei (lasītprasme, rēķinātpratība, dabaszinības), caurviju prasmju pilnveidei (kritiskā domāšana un problēmu risināšana, pašvadīta mācīšanās) un iekļaujošas izglītības pieejas nostiprināšanai (īpašu uzmanību pievēršot agrīnai iekļaušanas risku diagnostikai un atbilstoša atbalsta nodrošināšanai);- nodrošināts individualizēts mācīšanās process, mācīšanas un vērtēšanas iespējas, izmantojot mākslīgā intelekta un citu tehnoloģiju risinājumus un ievērojot akadēmisko godīgumu un pozitīvu ietekmi uz izglītības kvalitāti. Tehnoloģiju prototipa izveide grupas (t.sk. klase, kurss) un izglītības iestādes (tai skaitā augstākās izglītības) līmenī, balstoties uz esošās labās prakses izpēti (t.sk. adaptīvās mācīšanās pieeja) un izglītības politikas prioritātēm (t.sk. aktuālajām reformām izglītībā), un nodrošinot efektīvu mācīšanas, mācīšanās un vērtēšanas procesu un individualizētus risinājumus izglītojamā atbalstam;- paaugstināta pedagogu, izglītības iestāžu vadības un pašvaldību izglītības speciālistu kapacitāte efektīvu pārmaiņu un inovāciju vadībai, izglītības iestādes snieguma pilnveides nodrošināšanai, izglītības kvalitātes vadībai un skolēncentrētas pieejas nostiprināšanai. Pedagogu, izglītības iestāžu vadības un pašvaldību izglītības speciālistu domāšanas un rīcības modeļu (tai skaitā uzskatu, pārliecību, vērtību) izpēte un profilu izveide, kā arī risinājumu (t.sk. konkrētu politiku, profesionālās kompetences pilnveides modeļu, citu instrumentu) izstrāde un aprobācija to attīstībai un pilnveidošanai izglītības iestādes, izglītības iestādes dibinātāja, pašvaldības un valsts līmenī;- nodrošināta pieaugušo, tai skaitā pedagogu, efektīva profesionālās kompetences pilnveide un pilnveides rezultātu pārnese uz praksi. Profesionālās kompetences pilnveides ietekme uz praksi novērtēta, apkopojot labās prakses piemērus un izvērtējot nozīmīgākos šķēršļus, kā arī izstrādāti efektīvi profesionālās kompetences pilnveides modeļi (risinājumi) organizācijas un sistēmas līmenī pieaugušo mērķa grupai un pedagogu mērķa grupai, tai skaitā nosakot konkrētus profesionālās kompetences pilnveides efektivitātes mērīšanas instrumentus, procesus un rādītājus;- nodrošināta pāreja uz jaunu akadēmiskās karjeras ietvaru, tā ieviešanu augstskolās un zinātniskajos institūtos. Izstrādāts akadēmiskā personāla kompetenču modeļis atbilstoši četru posmu akadēmiskās karjeras ietvaram, izstrādāti starptautiskai praksei atbilstoši kompetenču vērtēšanas rīki un vadlīnijas kompetenču modeļa ieviešanai augstskolās un zinātniskajos institūtos, tostarp profesionālās kompetences pilnveides sistēmas izveidei;- sekmēta jauniešu (13–25 gadi) aktīva pilsoniska līdzdalība un veidota saikne ar vietējo kopienu un valsti, balstoties uz formālo un neformālo izglītību. Situācijas izpēte, tai skaitā nosakot galvenos faktorus, kas ietekmē jauniešu aktīvu pilsonisko līdzdalību un saiknes ar vietējo kopienu un valsti veidošanos, kā arī metodikas un stratēģiju izstrāde, tai skaitā sadarbības mehānismu izstrāde jauniešu līdzdalības stimulēšanai izglītības iestādes, pašvaldības un valsts līmenī. |
| **3.** | **Kritērijs: Projekta īstenošanas iespējas un nodrošinājums** |
| *Eksperts izvērtē, kā projekta zinātniskā grupa ir sasniegusi projekta pieteikumā plānoto līdz projekta vidusposma/noslēguma pārskata nodošanas laikam. Pamatā ņem vērā vidusposma/noslēguma pārskata 3. nodaļu “Īstenošana”, vienlaikus sasaistot to ar vidusposma/noslēguma pārskatu un projekta pieteikumu kopumā. Šajā laukumā eksperts sniedz komentāru un ierosinājumus darba plāna koriģēšanai (vidusposma pārskata gadījumā) vai pētniecības iespējām pēc attiecīgā projekta noslēguma.**Eksperts izvērtē, vai projekta vadība ir bijusi efektīva, tajā skaitā ņemot vērā kopējo projekta izpildes progresu. Eksperts vērtē projekta īstenotāja sniegto informāciju par datu pārvaldības plānu izstrādāšanu un uzturēšanu. Vai projekta apraksta 3.3. apakšnodaļā “Projekta vadība un risku plāns” plānotais risku plāns ir izpildīts gadījumos, kad riski materializējās, un vai to risinājumi ir ticami.*Eksperts izvērtē kā darbojas projekta iekšējās uzraudzības un risku vadības mehānismi (pētnieku komandas / vadības komitejas (*steering committee*), kā tie ietekmēja rezultātu izpildi un kvalitāti.*Papildus eksperts izvērtē un norāda, vai projekta īstenošanā līdz noteiktajam posmam ir pietiekamā mērā iesaistīti studējoši un doktora zinātniskā grāda pretendenti. Studējošajiem jābūt iesaistītiem ar kopējo slodzi vismaz 3,0 PLE* *vidēji projekta īstenošanas laikā.* |
| ***Vērtējums projekta vidusposmā*** |
| **Turpināt projektu/** **Neturpināt projektu** | *Ja eksperts projekta vidusposma zinātnisko pārskatu novērtē ar atzīmi “Turpināt projektu”, eksperts noslēguma secinājumus var nesniegt.**Ja eksperts projekta vidusposma zinātnisko pārskatu novērtē ar atzīmi “Neturpināt projektu”,* *eksperts sniedz noslēguma secinājumus ar skaidrojumu un papildu argumentāciju par projekta izpildes progresu un konstatētajiem riskiem projekta mērķa sasniegšanā.* |
| ***Projekta vērtējums noslēgumā*** |
| **Projekta mērķis ir sasniegts.** *Projekta mērķis ir sasniegts – kopējais vērtējums procentuālā izteiksmē ir 85 % – 100 % un vairāk***Projekts mērķis nav sasniegts***,* **mērķa vērtējums procentuālā izteiksmē.** *Projekta mērķis nav sasniegts, neatbilst daļēji – kopējais vērtējums procentuālā izteiksmē ir 25 % – 84 %* *Projekta mērķis nav sasniegts, neatbilst pilnībā – kopējais vērtējums procentuālā izteiksmē ir 0 % – 24 %* | *Eksperts projekta noslēguma zinātniskā pārskata kopējā vērtējumā sniedz mērķa vērtējumu procentuālā izteiksmē atbilstoši metodikas 30. punktā noteiktajai vērtējuma skalai.*  |

**3.2. Projekta vidusposma un noslēguma zinātniskā pārskata konsolidētais vērtējums**

27. Kad eksperti aizpildījuši un apstiprinājuši projekta vidusposma vai noslēguma zinātniskā pārskata individuālo vērtējumu informācijas sistēmā, padome ekspertiem nodrošina pieeju citu ekspertu aizpildītajam individuālajam vērtējumam, kā arī atklāj katram ekspertam citu ekspertu identitāti.

 28. Viens no ekspertiem aizpilda konsolidēto vērtējumu atbilstoši nolikuma 10. pielikumam “Projekta vidusposma/noslēguma zinātniskā pārskata individuālā/konsolidētā vērtējuma veidlapa”, ievērojot metodikas 24.-26. punktā dotos nosacījumus, un ievieto to informācijas sistēmā, visi eksperti nedēļas laikā to apstiprina informācijas sistēmā.

29. Konsolidētajā vērtējumā eksperti vienojas par vienu vērtējumu projekta vidusposma vai noslēguma zinātniskajam pārskatam un apkopo individuālajos vērtējumos sniegtos komentārus.

**3.3. Projekta noslēguma zinātniskā pārskata mērķa vērtējums**

 30. Noslēguma pārskata konsolidētajā vērtējumā abi eksperti vienojas par konsolidētu vērtējumu procentos, kam ir šāda nozīme:

Projekta mērķis ir sasniegts – kopējais vērtējums procentuālā izteiksmē ir 85 % – 100 % un vairāk. Vērtējumu piešķir, ja projekts ir īstenots labā vai izcilā zinātniskajā kvalitātē, ir sasniegti vai pārsniegti plānoties mērķi un zinātniskie rezultāti. Ja ir konstatēta atsevišķu rezultātu neizpilde vai citi nenozīmīgi trūkumi, taču esošie zinātniskie rezultāti ir izpildīti labā zinātniskā kvalitātē, piemēram, zinātniskie raksti ir publicēti augstas kvalitātes žurnālos, līdz ar to minētie trūkumi nav ietekmējuši mērķa sasniegšanu. Ja projekta vidusposma zinātniskās kvalitātes vērtējumā ir izteikti ieteikumi projekta tālākai īstenošanai, tie ir ņemti vērā vai sniegts argumentēts pamatojums vērā neņemšanai.

Projekta mērķis nav sasniegts, neatbilst daļēji – kopējais vērtējums procentuālā izteiksmē ir 25  %  – 84 %. Vērtējumu piešķir, ja projekts ir īstenots pietiekamā zinātniskā kvalitātē, projektā plānotie rezultāti ir sasniegti daļēji, kas ir ietekmējuši kopējo projekta mērķu sasniegšanu. Ja projekta vidusposma zinātniskās kvalitātes vērtējumā ir izteikti ieteikumi projekta tālākai īstenošanai, tie ir ņemti vērā daļēji vai nav ņemti vērā, kā arī pamatojums vērā neņemšanai nav pietiekami argumentēts.

Projekta mērķis nav sasniegts, neatbilst pilnībā – kopējais vērtējums procentuālā izteiksmē ir 0  %  – 24 %. Vērtējumu piešķir, ja projekts ir īstenots nepietiekamā zinātniskajā kvalitātē, gandrīz pilnībā vai pilnībā nav sasniegti plānotie rezultāti, līdz ar to projekta kopējais mērķis nav sasniegts vai sasniegts nepietiekamā apjomā. Ja projekta vidusposma zinātniskās kvalitātes vērtējumā ir izteikti ieteikumi projekta tālākai īstenošanai, tie nav ņemti vērā, kā arī nav sniegts argumentēts pamatojums.

 31. Ņemot vērā metodikas 26.punktu, Padome aprēķina atmaksājamo finansējuma daļu šādi:

 31.1. ja Līguma 2.20. apakšpunktā minētais Ekspertu mērķa vērtējums procentuālā izteiksmē ir 60% līdz 65%, piemēro vienotu likmi 5 % apmērā;

 31.2. ja Līguma 2.20. apakšpunktā minētais Ekspertu mērķa vērtējums procentuālā izteiksmē ir 50% līdz 59%, piemēro vienotu likmi 10 % apmērā;

 31.3. ja Līguma 2.20. apakšpunktā minētais Ekspertu mērķa vērtējums procentuālā izteiksmē ir zem 50%, piemēro vienotu likmi 25 % apmērā.

1. Augstskolu likuma 27.panta pirmā daļa [↑](#footnote-ref-1)
2. Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV) (Eiropas Savienības Oficiālais Vēstnesis, 2014. gada 26. jūnijs, Nr. L 187/1), ar ko noteiktās atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 2.panta 83.punkts (<https://eur-lex.europa.eu/eli/reg/2014/651/oj/?locale=LV>) [↑](#footnote-ref-2)
3. Augstskolu likuma 44. panta pirmā daļa [↑](#footnote-ref-3)